Fótbolti - Bjarni Jóhannsson ráðinn þjálfari mfl. karla í fótbolta Knattspyrnuráð ÍBV hefur náð samkomulagi við Bjarna Jóhannsson sem þjálfara mfl. karla ÍBV í knattspyrnu . Samningur aðila er til þriggja ára og mun Bjarni verða búsettur í Eyjum . Með ráðningu Bjarna er lagður grunnur að því að skapa festu í þjálfun liðsins til næstu ára . Markmið beggja , félagsins og Bjarna , er að byggja upp lið sem leikur skemmtilega knattspyrnu , byggir á þeirri Eyjastemmingu sem lið ÍBV á að byggja á , og síðast en ekki síst að bæta árangur liðsins frá því sem verið hefur . Bjarni er knattspyrnufólki á Íslandi vel kunnur , enda einn reynslumesti þjálfari landsins . Hann er sá þjálfari sem hefur skilað bestum árangri ÍBV fyrr og síðar , Íslandsmeistaratitli 1997 og 1998 , auk bikarmeistaratitils og Meistarar meistarana 1998 . Bjarni hefur síðan unnið bikarmeistaratitla með Fylki , komið Breiðablik og Stjörnunni upp í efstu deild og festi þau í sessi sem betri lið deildarinnar . Leiðir Bjarna og ÍBV hafa því áður legið saman á hans ferli og nú mun það birtast í því sameiginlega verkefni að bæta árangur ÍBV í efstu deild . Bjarni er öllum hnútum kunnugur í Eyjum og er mikill spenningur fyrir því að sjá Bjarna stýra ÍBV á ný . Knattspyrnuráð ÍBV býður Bjarna Jóh. velkominn til starfa .